bavarian-nlp/barwiki-20250901 huggingface dataset:
Osterbach (Biber)

Da Osterbach is a rechta Nemfluss vo da Biber und uma 21,3 km long (midm Vorderen Huttenboch ca. 26 km).
Valauf.
Da Osterbach entsteht duachn Zammfluss vom "Hinteren Huttenboch" und vom "Vorderen Huttenboch" nördli vo Friesenhofen (Buch). Danoch fliaßta noch Nordn duach a schmois Toi und mindt schliaßli nordöstli vo Silheim bzw. westli vo Kleinkissendorf (beide: Gmoa Bibertal) in de Biber. Auf seim Weg Richtung Nordn is da Osterbach meist begrodigt und ko se nua sejtn entfoitn. Er werd aa zum Aufstaun vo Fischteich vawendt.
Orte am Fluss.
von Sidn noch Nordn:
Quejbäch.
Vorderer Huttenboch
Da umarah 5,3 km longe, in neadliche Richtung fliaßnde Vordere Huttenboch entspringt in da Nechn vo da Kreisstroß NU 5 (Matzenhofen – Kettershausen) (Koordinaten: 48/11/41/N 10/13/42/O) auf 588 m ü. NN. Knopp oan Kilometa voam Zammfluss midm Hinteren Huttenboch duachfliaßt da Vordere Huttenboch an zua Gmoa Buch gheandn Ort Christertshofen. Da Hechnuntaschied zwischn Quej undm Zammfluss betrogt ca. 58 m.
Hinterer Huttenboch
Da umarah 3,5 km longe, in neadlicha bis nordwestlicha Richtung fliaßnde Boch entspringt im gmoafreien Gebiet "Oberrroggenburger Wald" (Koordinaten: 48/12/43/N 10/14/54/O) auf 568 m ü. NN. Etwa bei da Häift vo da Streckn vo da Quej bis zum Zammfluss midm Vorderen Hüttenboch fliaßt da Hintere Huttenboch am zua Gmoa Buch gheandn Weiler Waldreichenbach voabei. Da Hechnuntaschied zwischn Quej undm Zaammfluss betrogt ca. 38 m.
Bibertal

Bibertal is a eascht 1978 entstondane Gmoa im schwäbischn Landkroas Günzburg. Vawoitungssitz is de Ortschoft Bühl. Nomansgemd woar da Fluss Biber, in dessn untam Lauf de Gmoa liegt.
Geografie.
Des Gebiet vo da Gmoa umfosst de Täla vo da Biber, vom Osterbach und da Drill.
Bibertal liegt in da Region Donau-Iller. Natuaräumli gheats zu de „Oberschwäbischen Hochebenen“ Donau-Iller-Lech-Platte, wejche Tei vom Oipnvoalond is, oane vo de Natuaräumlichn Hapteinheitn vo Deitschland.
Es existian foignde Gemarkunga: Anhofen, Bühl, Echlishausen, Ettlishofen, Kleinkissendorf, Großkissendorf, Schneckenhofen und Silheim.
Gschicht.
Des Gebiet vo Bibertal gheat seit 1805 zu Bayern. Im Zug vo de Vawoitungsreforma im Kinereich Bayern san midm Gmoaedikt vo 1818 meahrare sejbstständige Gmoana entstondn.
Onlässli vo da Gebietsreform in Bayern san am 1. Mai 1978 de sejbstständign Gmoana Anhofen (mid Emmenthal und Happach), Bühl, Echlishausen (mid Opferstetten), Ettlishofen (mid Hetschwang, da Weiler is am 4. Novemba 1866 ois Ortstei vo da Gmoa Balmertshofen in de Gmoa Ettlishofen umgliedat worn), Kissendorf (am 1. Aprü 1971 duach Fusion vo Großkissendorf und Kleinkissendorf entstondn), Schneckenhofen und Silheim zua Eihheitsgmoa Bibertal zammgschlossn worn.
A Klog vo Ettlishofen dageng woar 1981 erfoiglos.
Eihwohnaentwicklung.
Aufm Gebiet vo da Gmoa san foignde Eihwohnazoin festgstejt worn:
Anhofen (Bibertal)

Anhofen is a Ortstei mid 428 Eihwohna (Stond: 2015) vo da Gmoa Bibertal im schwäbischn Landkroas Günzburg (Bayern). Onlässli vo da Gebietsreform in Bayern is zum 1. Mai 1978 de ehemois sejbstständige Gmoa Anhofen mid ihre Ortstei Emmenthal und Happach zamm mid ondan Gmoana zua Eihheitsgmoa Bibertal zammgschlossn worn.
Da Ort is iwa de Kreisstroß GZ 5 zu eareichn.
Gschicht.
Im Joar 1506 hom Apollonia Besserer und ihr Mo Georg Kraft des Doaf an Jörg Rieter vo Bocksberg vakafft, ders bis 1588 behoitn hod. 1649 woars Doaf in de Händ vom bayerischn Obast Johann Heinrich Freiherr vo Lapière. Vo diesm is's on de vo da Halden gonga, donn on de Freiherrn vo Lasser und schliaßli on de vo Deuring. Im Joar 1805 is Anhofen on de Herrn vo Reck kema.
Schneckenhofen

Schneckenhofen is a Ortstei mid 230 Eihwohna (Stond: 2015) vo da Gmoa Bibertal im schwäbischn Landkroas Günzburg (Bayern). Onlässli vo da Gebietsreform in Bayern is zum 1. Mai 1978 de ehemois sejbstständige Gmoa Schneckenhofen zamm mid ondare Gmoana zua Eihheitsgmoa Bibertal zammgschlossn worn.
Da Weiler is iwa de Londstroß St 2020 z'eareichn.
Gschicht.
Schneckenhofen wead easchdmois in oana päpstlichn Uakunde vom 16. August 1225 eawähnd.
Ettlishofen

Ettlishofen is a Ortstei mid 161 Eihwohna (Stond: 2015) vo da Gmoa Bibertal im schwäbischn Landkroas Günzburg (Bayern). Onlässli vo da Gebietsreform in Bayern is zum 1. Mai 1978 de ehemois sejbstständige Gmoa Ettlishofen zamm mid ondan Gmoana zua Eihheitsgmoa Bibertal zammgschlossn worn.
Des Doaf is iwa de Londstroß St 2020 zu eareichn.
Gschicht.
Ettlishofen werd easchtmois im Joar 1392 gnennt.
Silheim

Silheim is a Ortstei mid 411 Eihwohna (Stond: 2015) vo da Gmoa Bibertal im schwäbischn Landkroas Günzburg (Bayern). Onlässli vo da Gebietsreform in Bayern is zum 1. Mai 1978 de ehemois sejbstständige Gmoa Silheim mid ondan Gmoana zua Eihheitsgmoa Bibertal zammgschlossn worn.
Da Ort is iwa de Stootsstroß St 2023 zu eareichn.
Gschicht.
Da Ort werd easchtmois 1225 gnennt. Silheim hod longe Zeid zua Herrschoft Pfaffenhofen an der Roth gheat.
Im Joar 1973 is da Ort vom Landkroas Nei-Ulm zum Landkroas Günzburg kema.
Oettingen in Bayern

Oettingen in Bayern (amtli: Oettingen i.Bay.) is a Stadt im schwäbischn Landkroas Donau-Rias und Sitz vo da Vawoitungsgmoaschoft Oettingen i.Bay..
Geografie.
Geografische Log.
De Stod liegt an da Wörnitz, oam Nemfluss vo da Donau, und befindt se am Nordrond vom Ries, oam Meteoritnkrata vo 25 km Duachmessa.
Gschicht.
De Gegnd woar scho uma 5000 v. Kr. bsiedlt, wia jungstoazeidliche Funde nochweisn.
Nochm Dreißigjährign Kriag is des Gebiet zua neichn Hoamat zoireicha Protestantn aus Östareich worn, de se ois Glaubnsvatriebane duat niedaglossn hom und se an da Iwawindung vo de Kriagsfoign beteiligt hom.
1806 is Oettingen zum Kinereich Bayern kema.
Eihgmoanunga.
Am 1. Jenna 1972 san de bis dohi sejbstständign Gmoana Erlbach und Niederhofen eihgliedat worn, am 1. Juli 1973 is Heuberg dazua kema. Lehmingen is am 1. Juli 1976 gfoigt. De Eihgmoanunga san am 1. Mai 1978 mid da Eihgliedarung vo Nittingen obgschlossn worn.
Vakeah.
De B duachqueatn Ort. Vo ihr zweign de Stootsstroßn 2214 und St 2216 ob.
Lehmingen

Lehmingen is a Ortstei vo da Stod Oettingen im schwäbischn Landkroas Donau-Rias in Bayern.
Des Pforrdoaf liegt an da Wörnitz, uma drei Kilometa vo Oettingen entfeant.
1009 werd da Ort easchtmois urkundli eawähnt. 1806 isa zum Kinereich Bayern kema.
1976 is de Gmoa Lehmingen im Zug vo da Gebietsreform in Bayern noch Oettingen eihgliedat worn.
De Kreisstroß DON 14 vo Dornstadt noch Oettingen duachqueat an Ort. Gemeindestroßn zweign noch Lohe und zua östli valaffandn Stootsstroß 2221 und B ob.
Heuberg (Oettingen)

Heuberg is a Ortstei vo da Stod Oettingen im schwäbischn Landkroas Donau-Rias in Bayern.
Ds Kiachdoaf liegt uma via Kilometa vo Oettingen entfeant und werd vom Grimmgrobn, oam rechtn Zuafluss vo da Wörnitz duachflossn. Da Lachgrobn entspringt sidwestli vom Orta und mindt östli in an Grimmgrobn.
Gschicht.
Urkundli is Heuberg easchtmois 1223 eawähnt.
1973 is de Gmoa Heuberg im Zug vo da Gebietsreform in Bayern zamm mid ihrm Ortstei, da Einöde Mörsbrunn noch Oettingen eihggliedat worn.
Vakeah.
Gmoastroßn vabindn an Ort mid de umliegandn Dörfa und da 2 km östli valaffandn B .
Mörsbrunn

Mörsbrunn is a Ortstei vo da Stod Oettingen im schwäbischn Landkroas Donau-Rias in Bayern.
De Einöde liegt uma 5,5 Kilometa sidwestli vo Oettingen, zwischn da B im Ostn. Des oanzige Onwesn is da Mörsbrunna Hof. Sidli befindt se a kloana Weiha.
Mörsbrunn woar a Ortstei vo da Gmoa Heuberg und is 1973 im Zug vo da Gebietsreform in Bayern zamm mid seim Haptort noch Oettingen eihgegliedat worn.
A Stichstroß vabindt Mörsbrunn mid da B 466, a Fejdweg fiaht noch Heuberg.
Nittingen

Nittingen is a landwiatschoftli prägta Ortstei vo Oettingen in Bayern.
Des Dorf hod 189 Eihwohna (Stond 2007) und liegt im Nördlinger Ries, 2,5 km sidwestli vo Oettingen.
Gschicht.
Am 13. Jena 1307 is Nittingen eastmois urkundli eawähnt worn. Funde leng nohe, doss des heitige Ortsgebiet scho in da Jungstoazeid bsiedlt woar.
Am 1. Mai 1978 is de bis dohi sejbstständige Gmoa zamm mid ihre Ortstei Bettendorf und Seehof in de Stod Oettingen eihgliedat worn.
Sengswiadigkeitn.
Sengsweat san de katholische Marienkapej vom Ofong vom 18. Joarhundad und de Fejdkapej an da Stroß noch Oettingen, de aus da zwoatn Häjft vom 19. Joarhundad stommt.
Wiatschoftli bstimmand is da Obau vo Eadäpfe, de in da Umgebung vakafft wern.
Bühl im Ries

Bühl im Ries (amtli: Bühl i.Ries) is a Ortstei vo da Gmoa Alerheim im Landkroas Donau-Rias (Bayern).
Geografie.
Des Pforrdoaf liegt, umgem vo Fejda und Wiesn, uma 2,5 km östli vo Alerheim an da Schwalb im Rieskessel. Duachn Ort fiah de Kreisstroß DON 15.
Nomansheakunft.
Bühl stommt vom oidhochdeitschn "buhli" und bedeit so vui wia Higl. Da Noma beziagt se aufn Higl in da Ortsmiddn, auf dem se de Kiach St. Maria und da befestigte Friedhof befindt.
Gschicht.
De easchte Nennung datiat ausm Joar 868. Am 1. Jenna 1978 is de bis dohi sejbstständige Gmoa mid ihrm Ortstei Anhauserhöfe undm Onwesn Neumühle im Zug vo da Gebietsreform in Bayern noch Alerheim eihgliedat worn.
Lommersheim

Lommersheim is a Weiler und Gemarkung in da Gmoa Huisheim im schwäbischn Landkroas Donau-Rias (Bayern).
Gschicht.
Da Weiler woar a Ortstei vo da sejbstständign Gmoa Gosheim im Landkroas Doanaweat. Diese is im Zug vo da Gebietsreform in Bayern am 1. Juli 1972 am Landkroas Donau-Rias zuagschlong worn, der bis zum 1. Mai 1973 de Bezeichnung "Landkroas Nördlingen-Doanaweat" trong hod. Am 1. Mai 1978 is de Eihgmoanung vo da Gmoa Gosheim in de Nochboagmoan Huisheim eafoigt.
De Katholikn vo Lommersheim ghean zua katholischn Pforrei Sankt Emmeram in Wemding.&lt;br&gt;
De Protestantn vo Lommersheim ghean zua Pforrei Christuskiach in Wemding.
Huisheim

Huisheim is a Gmoa im schwäbischn Landkroas Donau-Rias und Mitglied vo da Vawoitungsgmoaschoft Wemding.
Geografie.
Huisheim liegt in da Planungsregion Augschburg. Neadli vom Ort fliaßt da Angergrobn voabei, a Zuafluss vo da Wörnitz.
Städt in da Nech san Wemding in 6 km Entfeanung, Doanaweat (13 km) und Nördlingen (16 km).
Es existian de Gemarkunga Huisheim, Gosheim und Lommersheim.
De Gmoa bsteht aus foigndn Ortstei:
Gschicht.
Seit 1803 gheat da Ort zu Bayern. Bis 1826 hod de Gmoa Ronheim zu Huisheim gheat, danoch is's sejbstständig worn.
Eihgmoanunga.
Am 1. Mai 1978 is de bis dohi sejbstständige Nochboagmoa Gosheim eihgliedat worn.
Ronheim

Ronheim is a Doaf und Ortstei vo da Stod Harburg (Schwaben) im schwäbischn Landkroas Donau-Rias in Bayern.
Zua Gemarkung ghean aa da Weiler "Katzenstein" und de Einöde "Sonderhof".
Ronheim liegt nördli vo Harburg am Sidrond vo da Fränkischn Alb, de se ins Toi vo da Wörnitz obsenkt. De Wörnitz umfliaßt des westli vo Ronheim glengne Katzenstein und Ronheim auf dern Sidseitn. Da Sonderhof liegt nördli vo Ronheim in de Jurahechn.
Gschicht.
Ronheim mid seine Ortstei hod voa 1826 zu Huisheim gheat, danoch woars a sejbstständige Gmoa im Landkroas Doanaweat. Im Zug vo da Gebietsreform in Bayern is's am 1. Juli 1972 am Landkroas Nördlingen-Doanaweat, der seitm 1. Mai 1973 Landkroas Donau-Rias hoaßt, zuagschlong und am sejbn Dog in de Stod Harburg (Schwaben) eihgmoant worn.
De Protestantn vo Ronheim und Sonderhof ghean zua evangelischn Pforrei Sankt Barbara in Harburg. Katzenstein gheat zua Pforrei Sankt Martin in Heroldingen.&lt;br&gt;
De Katholikn vo Ronheim und Katzenstein ghean zua katholischn Pforrei Heiligstes Herz Jesu in Harburg. Sonderhof gheat zua Pforrei Sankt Vitus in Huisheim.
De Stootsstroß 2384 aus Wemding valafft duach Ronheim und fiaht weita noch Harburg. De Kreisstroß DON 37 mindt, aus Heroldingen iwa Katzenstein kemand, bei Ronheim in de Stootsstroß St 2384.
Grosselfingen im Ries

Grosselfingen im Ries is a Stodtei vo Nördlingen im schwäbischn Landkroas Donau-Rias in Bayern.
Geografie.
Da Stodtei hod 457 Eihwohna (Stond: 1. Jenna 2011) und liegt auf oana Hechn vo im Nördlinger Ries. Grosselfingen grenzt östli an de Nördlinga Kernstod.
Gschicht.
Am 1. Jenna 1976 is de Gmoa Großelfingen "(domolige Schreibweise)" in de Stod Nördlingen eihgliedat worn.
Eismannsberg (Ried)

Eismannsberg is a Kiachdoaf und Ortstei vo da Gmoa Ried im schwäbischn Landkroas Aichach-Friedberg in Bayern. Zua Gemarkung ghean aa no des Kiachdoaf Holzburg, des Doaf Asbach und da Weiler Burgstall.
Eismannsberg liegt uma 4 km östli vo Ried. Asbach liegt uma 2,5 km westli, Holzburg uma 1 km nordwestli und Burgstall uma 1,5 km östli vo Eismannsberg.
Bis zum 1. Juli 1972 hod de sejbstständige Gmoa Eismannsberg mid ihre Ortstei zum Landkroas Friedberg, der donn im nei gründtn Landkroas Aichach-Friedberg aufgonga is. Am 1. Mai 1978 is se donn somt Ortstei im Zug vo da Gebietsreform in Bayern in de Gmoa Ried eihgmoant worn.
De Kreisstroß AIC 16 valafft in westöstlicha Richtung vo Bachern iwa Asbach, Holzburg, Eismannsberg und Burgstall bis zua Landkreisgrenz, wo se in de Kreisstroß DAH 7 mindt.
Im Gemarkungsgebiet gibts a poar kloanare Gräbn und Bäch, de olle in an "Badegrobn" mindn, der noch Nordwestn fliaßt und sidli vo Rohrbach in an "Eisenboch" mindt, oam rechtn Zuafluss vo da Paar.
Oberbachern (Inchenhofen)

Oberbachern is a Ortstei vo Inchenhofen im Landkroas Aichach-Friedberg (Bayern).
Geografie.
Oberbachern liegt uma drei Kilometa nordwestli vo Inchenhofen.
Gschicht.
Da Ort is scho im Middloita gnennt worn. Midm Gmoaedikt vo 1818 san vo ehemois 41 Steuerdistriktn vom Landgericht Aichach 71 Gmoa buidt worn. Am 1. Jenna 1972 is Unterbachern im Zug vo da Gebietsreform in Bayern in n Moakt Inchenhofen eihgmoant worn.
Unterbachern (Inchenhofen)

Unterbachern is a Ortstei vom Moakt Inchenhofen im Landkroas Aichach-Friedberg (Bayern).
Geografie.
Unterbachern liegt uma 2,5 km nördli vo Inchenhofen.
Gschicht.
De Wuazln vo Unterbachern reichn bis ins Middloita zruck. Midm Gmoaedikt vo 1818 san vo ehemois 41 Steuerdistriktn vom Landgericht Aichach 71 Gmoana buidt worn. Unterbachern hod zua Gmoa Oberbachern gheat, de am 1. Jenna 1972 im Zug vo da Gebietsreform in Bayern in an Moakt Inchenhofen eihgliedat worn is .
Sainbach

Sainbach is a Ortstei vom Moakt Inchenhofen im Landkroas Aichach-Friedberg (Bayern).
Geografie.
Da greßte Ortstei vo da Gmoa liegt umarah 1,8 Kilometa westli vo Inchenhofen.
Gschicht.
Des Gebiet um Sainbach woar scho ums Joar 1000 bsiedlt. Des beweisn voagschichtliche Grobhigl in da Nechn vom Ort. De easchte urkundliche Eawähnung woar 1226. Im Joar 1632 is des Doaf duach a Feia zasteat worn. Seit da Gebietsreform in Bayern, de am 1. Jenna 1978 wiaksom worn is, is Sainbach a Ortstei vom Moakt Inchenhofen.
Arnhofen (Inchenhofen)

Arnhofen is a Ortstei vom Moakt Inchenhofen im Landkroas Aichach-Friedberg (Bayern).
Geografie.
Arnhofen liegt umarah oan Kilometa westli vo Inchenhofen.
Gschicht.
De friahaste urkundliche Eewähnung vo da Einöde stommt vo 1294. Arnhofen is aufgrund vom Gmoaedikt vo 1818 zua Gmoa Sainbach kema, de im Zug vo da Gebietsreform in Bayern am 1. Jenna 1978 zum Moakt Inchenhofen kema is.
Reifersdorf (Inchenhofen)

Reifersdorf is a Ortstei vom Moakt Inchenhofen im Landkroas Aichach-Friedberg (Bayern).
Geografie.
Reifersdorf liegt uma 2,5 km nordwestli vo Inchenhofen.
Gschicht.
Reifersdorf is easchtmois mid Taxberg 1011 gnennt. 1808 is's zum Steuerdistrikt Unterbernbach kema. Im Zug vom Gmoaedikt vo 1818 zua Gmoa Unterbernbach. Im Zug vo da Gebietsreform in Bayern is Reifersdorf am 1. Jenna 1978 in an Moakt Inchenhofen umgliedat worn.
Ingstetten (Inchenhofen)

Ingstetten is a Ortstei vom Moakt Inchenhofen im Landkroas Aichach-Friedberg (Bayern).
Geografie.
Ingstetten liegt uma 4 km nordwestli vo Inchenhofen.
Gschicht.
Im Middloita hod des Doaf Dingstetten ghoaßn. Ingstetten hod zua Gmoa Oberbachern gheat. Diese is im Zug vo da Gebietsreform in Bayern am 1. Jenna 1972 in an Moakt Inchenhofen eihgliedat worn.
Ried (Inchenhofen)

Ried is a Ortstei vom Moakt Inchenhofen im Landkroas Aichach-Friedberg (Bayern).
Geografie.
Ried liegt uma 3 km nordwestli vo Inchenhofen.
Gschicht.
Da Ort is wohl ums Joar 1000 ois a Rodungssiedlung entstondn. Easchtmois isa 1288 urkundli eawähnt worn. 1809 is Ried zum Steuerdistrikt und aufgrund vom Gmoaedikt vo 1818 zua Gmoa Sainbach kema. Am 1. Jenna 1978 is diese im Zug vo da Gebietsreform in Bayern in an Moakt Inchenhofen eihgmoant worn.
Schönau (Inchenhofen)

Schönau is a Ortstei vom Moakt Inchenhofen im Landkroas Aichach-Friedberg (Bayern).
Geografie.
Schönau liegt uma zwo Kilometa nördli vo Inchenhofen.
Gschicht.
Da Weiler is easchtmois in da Middn vom 15. Joarhundad eawähnt worn. Vui losst vamutn, doss da Ort no voa 1400 grind worn is. 1808 isa zum Steuerdistrikt Unterbernbach und 1818 aufgrund vom Gmoaedikt zua Gmoa Unterbernbach kema. Im Zug vo da Gebietsreform in Bayern is Schönau am 1. Jenna 1978 in an Moakt Inchenhofen umgliedat worn.
Gerersdorf (Burgoberbach)

Gerersdorf is a Ortstei vo da Gmoa Burgoberbach im middlfränkischn Landkroas Ansbach. Duachs Doaf fliaßt da Hesselboch, der a linka Zuafluss vo da Altmühl is.
Gschicht.
1800 hods sechs Untatanen gem, olle am Ansbachischn Oberamt zuaghearig. Bis zua Gebietsreform in Bayern vo Neuses am 1. Jenna 1972 hod da Ort zu diesa Gmoa gheat.
Vakeah.
De Stootsstroß 2221 fiaht noch Niederoberbach bzw. noch Burgoberbach. Gmoavabindungsstroßn fiahn noch Dierersdorf und noch Niederoberbach.
Neuses (Burgoberbach)

Neuses (friaha aa: Neuses (Oberbach)) is a Ortstei vo da Gmoa Burgoberbach im middlfränkischn Landkroas Ansbach.
Gschicht.
Bis zua Gebietsreform in Bayern om 1. Jenna 1972 woar Neuses a eingständige Gmoa.
Vakeah.
Gmoavabindungsstrossn fiahn: noch Burgoberbach, Dierersdorf, zua Stootsstross 2221 und zua Stootsstroß 2249.
Dierersdorf

Dierersdorf is a Ortstei vo da Gmoa Burgoberbach im middlfränkischn Landkroas Ansbach.
Gschicht.
1799 hods im Ort zwejf Untatanen gem. Bis zua Gebietsreform in Bayern vo Niederoberbach am 1. Jenna 1972 hod da Ort zu diesa Gmoa gheat.
Vakeah.
Gmoavabindungsstroßn fiahn noch Neuses und noch Gerersdorf zua Stootsstroß 2221.
Niederoberbach

Niederoberbach is a Ortstei vo da Gmoa Burgoberbach im middlfränkischn Landkroas Ansbach. Duachn Ort fliaßt da Hesselboch, a linka Zuafluss vo da Altmühl.
Gschicht.
Bis zua Eihgmoanung weng da Gebietsreform in Bayern am 1. Jenna 1972 woar Niederoberbach a eignständige Gmoa zamm mid Dierersdorf, Gerersdorf und Reisach.
Vakeah.
Niederoberbach liegt an da Stootsstroß 2221, de noch Sommersdorf und Burgoberbach fiaht. Gmoavabindungsstroßn fiahn noch Dierersdorf, Gerersdorf, Weiherschneidbach, Reisach und Winkel.
Sommersdorf (Burgoberbach)

Sommersdorf is a Ortstei vo da Gmoa Burgoberbach im middlfränkischn Landkroas Ansbach.
Gschicht.
Sommersdorf is im Joar 1208 easchtmois urkundli eawähnt worn. Im spätn 14. Joarhundad is a Wossabuag eabaut worn.
Im Ort steht de St.-Stephan-und-St.-Sebastian-Kiach, de da evangelisch-lutherischn Kiachngmoa Sommersdorf gheat. 
Bis zua Eihgmoanung weng da Gebietsreform in Bayern am 1. Jenna 1972 woar Sommersdorf a eignständige Gmoa.
Vakeah.
Sommersdorf liegt an da Stootsstroß 2221, de noch Niederoberbach und zua Stootsstroß 2220 bei Kleinried fiaht. Gmoavabindungsstroß fiahn noch Winkel, Irrebach und de Staatsstroß 2220 kreiznd noch Haag.
Reisach (Burgoberbach)

Reisach is a Ortstei vo da Gmoa Burgoberbach im middlfränkischn Landkroas Ansbach.
Gschicht.
Da Weiler is friaha ois „Brunnen–Raysach“ und „Raisachhof“ bezeichnt worn.
Bis zua Eihgmoanung vo Niederoberbach am 1. Jenna 1972 hod da Ort zu diesa Gmoa gheat.
Vakeah.
A Gmoavabindungsstroß fiaht zua Stootsstroß 2221 bei Niederoberbach bzw. noch Kolmschneidbach, a weitare Gmoavabindungsstroß fiaht noch Weiherschneidbach.
Lellenfeld

De Gmoa Lellenfeld woar a Zammschluss vo de bis dohi sejbstständign Gmoana Großlellenfeld und Kleinlellenfeld (mid m Weiler Eybburg) im Landkroas Dinkelsbühl, der am 1. Aprü 1971 in Kroft tretn is. Da Landkroas Dinkelsbühl is am 1. Juli 1972 im Zug vo da Gebietsreform in Bayern in an Landkroas Ansbach eihgliedat worn. De Gmoa Lellenfeld is im Joar 1978 in an Moakt Arberg eihgmoant worn.
Eybburg

Eybburg is a Ortstei vom Moakt Arberg im middlfränkischn Landkroas Ansbach. Mid 19 Eihwohna isa da kloanste Ortstei vom Moakt.
Geografie.
Da Weiler liegt uma 4,5 Kilometa sidsidöstli vo Arberg. Es is da sidlichste Tei vom Moakt und gheat zua Gemarkung Kleinlellenfeld.
Gschicht.
Easchte Eawähnung hod die Onsiedlung im 15. Joarhundad ois „Lochhof“ oder „Lohhof“ gfundn.
Eybburg hod mid da Gmoa Kleinlellenfeld zum Landkroas Dinkelsbühl gheat. Am 1. Aprü 1971 hod sa sie mid da Gmoa Großlellenfeld zua Gmoa Lellenfeld zammgschlossn. Im Zug vo da Eihgliedarung vom Landkroas Dinkelsbühl bei da Gebietsreform in Bayern is Eybburg am 1. Juli 1972 in an Landkroas Ansbach kema. 1978 is de Gmoa Lellenfeld und somid aa Eybburg in an Moakt Arberg eihgmoant worn.
Heit bsteht da Weiler aus fimf Onwesn.
Religion.
Eybburg gheat da katholischn Pforrei St. Blasius in Arberg o.
Vakeah.
A Gmoavabindungsstroß fiaht zua Kreisstroß AN 47, de noch Kleinlellenfeld bzw. noch Oberschwaningen fiagt.
Großlellenfeld

Des Pforrdoaf Großlellenfeld is a Ortstei vom Moakt Arberg im middlfränkischn Landkroas Ansbach. Mid 537 Eihwohnea isa da greßte Ortstei vom Moakt.
Geografie.
Da Ort liegt inmiddn vo Fejda und Wiesn uma 3,6 Kilometa sidöstli vo Arberg.
Gschicht.
Lellenfeld woar a friaha Siedlungsraum vom Remischn Reich.
De easchte Eawähnung vom Ort woar im Joar 1070.
Am 1. Aprü 1971 hod se de bis dohi sejbstständige Gmoa Großlellenfeld mid da Gmoa Kleinlellenfeld zua Gmoa Lellenfeld im Landkroas Dinkelsbühl zammgschlossn. Da Landkroas Dinkelsbühl is am 1. Juli 1972 im Zug vo da Gebietsreform in Bayern in an Landkroas Ansbach eihgliedat worn. 1978 is de Gmoa Lellenfeld in de Moaktgmoa Arberg eihgmoant worn.
Religion.
Großlellenfeld gheat ned da katholischn Pforrei St. Blasius in Arberg o, sondan is imma no a eignständige Pforrei.
Natuadenkmoi.
Des Großlellenfelda Moor is a 10,8 Hektar grouß Natuaschutzgebiet.
Vakeah.
De Kreisstroßn AN 60/WUG 25 fiah zu Stootsstroß 2221 bzw. noch Cronheim zu Stootsstroß 2219. Gmoavabindungsstroßn fiahn noch Oberhambach und Kleinlellenfeld.
Kleinlellenfeld

Kleinlellenfeld is a Ortstei vom Moakt Arberg mid 163 Eihwohna im middlfränkischn Landkroas Ansbach.
Geografie.
Kleinlellenfeld liegt uma 4,1 Kilometa sidestli vo Arberg. De Kreisstroß AN 47 fiaht duachn Ort.
Zum Doaf gheat aa da rund oan Kilometa sidwestli liengde Weiler Eybburg.
Gschicht.
Lellenfeld woar a friaha Siedlungsraum vom Remischn Reich.
Da oide Ortsnoma vo Kleinlellenfeld woar Oberlellenfeld.
Im Joar 1615 san in Kleinlellenfeld 21 Onwesn gnennt worn.
Am 1. Aprü 1971 hod se de bis dohi sejbstständige Gmoa Kleinlellenfeld mid da Gmoa Großlellenfeld zua Gmoa Lellenfeld im Landkroas Dinkelsbühl zammgschlossn. Da Landkroas Dinkelsbühl is am 1. Juli 1972 im Zug vo da Gebietsreform in Bayern in an Landkroas Ansbach eihgliedat worn. 1978 is de Gmoa Lellenfeld in de Moaktgmoa Arberg eihgmoant worn.
Religion.
Kleinlellenfeld gheat da katholischn Pforrei St. Blasius in Arberg o.
Vakeah.
De Kreisstroß AN 47 fiaht noch Oberschwaningen bzw. zua Kreisstroß AN 60/WUG 25, de noch Großlellenfeld bzw. noch Cronheim zua Stootsstroß 2219 fiaht. A Gmoavabindungsstroß fiaht emfois noch Großlellenfeld.
Cronheimer Wald

Da Cronheimer Wald is a zammhängnds Woidgebiet neadli vom nomanansgemdn Ort Cronheim, a Ortstei vo Gunzenhausen im middlfränkischn Landkroas Weißenburg-Gunzenhausen. Da Woid woar bis zua Gmoagebietsreform in Bayern a gmoafreies Gebiet.
Er befindt se im aißastn Westn vom Landkroas Weißenburg-Gunzenhausen. De Grenz zum Landkroas Ansbach schmiegt se teiweis um an Woid, teiweis valafft se aa duachn Woid. Nochboaorte san im Sidn Cronheim, im Westn Kleinlellenfeld, im Noadostn Unterhambach und im Sidostn Filchenhard. Es grenzt im Ostn de Woidflur "Holler" o, im Sidwestn de Woidflur "Gmoawoid". Im Sidn werd da Woid vom im Woidgebiet entspringandn Kröttenboch duachflossn, im Noadn vom im Woidgebiet entspringandn Heggrobn.
Da Ort werd vo oanign Flurwegn duachzong. Sidli und westli fiaht de Kreisstroß WUG 25 voabei.